হরমন্দির সাহিব
হরমন্দির সাহিবে শিখধর্মের চিরন্তন গুরু শ্রী গুরু গ্রন্থ সাহিব সর্বদা বিরাজমান। এই কারণে এই স্থান শিখদের নিকট পবিত্র। সকল পেশা ও সকল ধর্মের নারীপুরুষ যাতে ঈশ্বরকে সমভাবে উপাসনার সুযোগ পান, সেই কারণে এই মন্দির নির্মিত হয়। গুরু গ্রন্থ সাহিব শিখধর্মের পবিত্রতম ধর্মগ্রন্থ। ১৭০৮ সালের ৭ অক্টোবর নান্দেদে দশম গুরু গোবিন্দ সিংহ এই গ্রন্থকে শিখদের চিরন্তন গুরু ও শিখধর্মের নেতা ঘোষণা করে যান।
অবেস্তা ভাষা
অবেস্তা ভাষা () বা অবেস্তাই একটি প্রাচীন ইরানীয় ভাষা। এটি সম্ভবত প্রাচীন পারস্য সাম্রাজ্যের উত্তর-পূর্ব অংশে প্রচলিত ছিল। জরাথ্রুস্টবাদের পবিত্র গ্রন্থ অবেস্তা এই ভাষায় লেখা। ধর্মীয় কাজকর্ম ছাড়া বাকী সব ক্ষেত্রে ইরানে ইসলামের বহু শতাব্দী আগেই অবেস্তা ভাষার বিলুপ্তি ঘটে।